ATP30:หุ้นเล็กโตสูงแปรตามศก.น้อยแนะนำซื้อราคาเป้าหมาย 2.18 บาท
TP30 เข้าเกณฑ์ Penny Stock คือ ราคาหุ้นต่ำกว่า 10 บาท มีขนาดฐานธุรกิจที่เล็ก แต่มีโอกาสเติบโตสูงมาก คาดการณ์ผลตอบแทนต่อนักลงทุนจึงดีตามมา แถมธุรกิจเป็นสาธารณูปโภค ขนส่ง จึงผันแปรตามเศรษฐกิจน้อยแนะนำซื้อราคาเป้าหมาย 2.18 บาท
1 พ.ย. 2559

บล.ดีบีเอสฯ ระบุในบทวิเคราะห์วันนี้ (1 พ.ย.) ว่า บริษัท เอทีพี 30 จำกัด (มหาชน) หรือ ATP30 เข้าเกณฑ์ Penny Stock คือ ราคาหุ้นต่ำกว่า 10 บาท มีขนาดฐานธุรกิจที่เล็ก แต่มีโอกาสเติบโตสูงมาก คาดการณ์ผลตอบแทนต่อนักลงทุนจึงดีตามมา แถมธุรกิจเป็นสาธารณูปโภค ขนส่ง จึงผันแปรตามเศรษฐกิจน้อย
ทำธุรกิจบริการรถโดยสารขนส่งบุคลากรจากที่อยู่อาศัยไปยังโรงงานอุตสาหกรรมโดยเฉพาะรอบเขตนิคมฯภาคตะวันออก (Eastern Seaboard) ขยายจำนวนรถให้บริการรวดเร็วจากปี56 ที่ 186 คัน กลางปีนี้เป็น 260 คัน
ระยะสั้นคาดการณ์กำไรหลักไตรมาส 3/59โตกระโดด 319%เทียบช่วงเดียวกันของปีก่อนส่วนระยะยาวกำไรโต CAGR ปี 57-60 สูงเป็น 68% กลางปีนี้มีอยู่ 27 สัญญา รายได้ที่ยังไม่รับรู้เป็น 666 ล้านบาท ได้ประโยชน์จากนโยบายระเบียงเศรษฐกิจตะวันออก
แนะนำซื้อราคาเป้าหมาย 2.18 บาท ดอกเบี้ยจ่ายลดเพราะนำเงิน IPO ไปใช้ และหมดภาระผ่อนรถไปหลายคัน รวมทั้งรถรุ่นแรกๆตัดค่าเสื่อมครบ แต่ยังสร้างรายได้ อัตรากำไรขั้นต้นจึงไต่ขึ้น และเสียภาษีน้อย ราคาพื้นฐานกำหนดด้วย PEG ปี 60 ที่ 0.5 เท่า